**Р Е П У Б Л И К А С Р Б И Ј А**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЦЕНТАР ЗА СОЦИЈАЛНИ РАД ''ОПОВО''ОПОВО**

**ПРОГРАМ РАДА ЦЕНТРА ЗА СОЦИЈАЛНИ РАД**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЗА 2022. ГОДИНУ**

**MАРТ 2022. ГОДИНЕ**

**САДРЖАЈ ПРОГРАМА**

* **УВОД**
* **ЈАВНА ОВЛАШЋЕЊА**
* **ПОЛАЗНЕ ОСНОВЕ ПРОГРАМА**
* **УСЛОВИ РАДА**
* **ЗАДАЦИ ЦЕНТРА**
* **САРАДЊА СА ЛОКАЛНОМ СРЕДИНОМ**
* **ЈАВНОСТ РАДА**
* **ФИНАНСИЈСКИ ПЛАН**

**УВОД**

Центар за социјални рад одлучује о остваривању права и коришћењу услуга социјалне заштите; у складу са актима јединице локалне самоуправе, учествује у пословима планирања и развоја социјалне заштите у јединици локалне самоуправе; иницира и развија превентивне и друге програме који доприносе задовољењу потреба грађана у области социјалне заштите на територији јединице локалне самоуправе за коју је основан и спречавању и сузбијању социјалних проблема. Поред тога, пружа услуге процене и планирања, а друге услуге социјалне заштите може пружати само у оквиру своје посебне организационе јединице, ако добије лиценцу за пружање одређене услуге. Оснивач Центра за социјални рад „Опово“ је Општина Опово.

Социјална заштита јесте организована друштвена делатност од јавног интереса чији је циљ пружање помоћи и оснаживање за самосталан и продуктиван живот у друштву појединаца и породица као и спречавање настајања и отклањање последица социјалне искључености.

**Циљеви социјалне заштите**

* достићи односно одржавати минималну материјалну сигурност и независност породице и појединца у задовољавању животних потреба,
* обезбедити доступност услуга и остваривање права у социјалној заштити,
* створити једнаке могућности за самосталан живот и подстицати на социјалну

укљученост,

* очувати и унапредити породичне односе као и унапредити породичну, родну

међугенерацијску солидарност,

* предупредити злостављање, занемаривање или експлоатацију, односно отклонити њихове последице.

Циљеви социјалне заштите се остварују пружањем услуга социјалне заштите и другим активностима које предупређују, умањују или отклањају зависност појединца и породица од социјалних служби.

**Право на социјалну заштиту**

Сваки појединац и породица којима је неопходна друштвена помоћ и подршка ради савладавања социјалних и животних тешкоћа и стварања услова за задовољење основних животних потреба имају право на социјалну заштиту.

Право на социјалну заштиту обезбеђују се пружањем услуга социјалне заштите и материјалном подршком.

**Делатност центра за социјални рад**

Центар за социјални рад одлучује о остваривању права корисника утврђених законом о коришћењу услуга социјалне заштите које обезбеђује Република Србија, Аутономна Покрајина и јединица локалне самоуправе и врши друге послове утврђене законом и прописима донетим на основу истог.

Центар за социјални рад у складу са актима јединице локалне самоуправе учествуjе у пословима планирања и развоја социјалне заштите у јединици локалне самоуправе.

**ЈАВНА ОВЛАШЋЕЊА**

**1.У вршењу јавних овлашћења, центар у складу са законом одлучује о :**

* остваривање права на новчану социјалну помоћ;
* остваривање права на додатак за помоћ и негу другог лица;
* остваривање права на помоћ за оспособљавање за рад;
* остваривање права на смештај у установу социјалне заштите;
* остваривање права на смештај одраслог лица у другу породицу;
* хранитељству;
* усвојењу;
* старатељству;
* одређивању и промени личног имена детета;
* мерама превентивног надзора над вршењем родитељског права;
* мерама корективног надзора над вршењем родитељског права;

**2.У вршењу јавних овлашћења, центар у складу са законом, обавља следеће послове:**

* спроводи поступак посредовања –медијације у породичним односима(мирење и нагодба)
* доставља налаз и стручно мишљење , на захтев суда у парницама у којима се одлучује о заштити права детета или о вршењу, односно лишењу родитељског права**;**
* доставља, на захтев суда, мишљење о сврсисходности мере заштите од насиља у породици коју је тражио други овлашћени тужилац;
* пружа помоћ у прибављању потребних доказа суду пред којим се води поступак у спору за заштиту од насиља у породици;
* спроводи поступак процене опште подобности хранитеља, усвојитеља и старатеља;
* врши пописе и процену имовине лица под старатељством;
* сарађује са јавним тужиоцем, односно судијом за малолетнике у избору и примени васпитних налога;
* спроводи медијацију између малолетног учиниоца и жртве кривичног дела;
* подноси извештај о испуњењу васпитног налога јавном тужиоцу, односно судији за малолетнике;
* присуствује по одобрењу суда радњама у припремном поступку против малолетног учиниоца кривичног дела;
* доставља мишљење суду пред којим се води кривични поступак против малолетника у погледу чињеница које се односе на узраст малолетника, чињеница потребних за оцену његове зрелости, испитује средину у којој и прилике у којима живи и друге околности које се тичу његове личности и понашања;
* присуствује седници већа за малолетнике и главном претресу у кривичном поступку против малолетног учиниоца кривичног дела;
* обавештава суд надлежан за извршење заводске васпитне мере и орган унутрашњих послова када извршење не може да започне или да се настави због одбијања или бекства малолетника;
* стара се о извршењу васпитних мера посебних обавеза;
* поверава извршење васпитне мере појачаног надзора од стране родитеља, усвојитеља или старатеља и указује помоћ у извршењу мере;
* поверава извршење васпитне мера појачаног надзора у другој породици и указује помоћ породици у коју је малолетник смештен;
* спроводи васпитну меру појачаног надзора од стране органа старатељства тако што брине о школовању малолетника, његовом запослењу, одвајању из средине која на њега штетно утиче потребном, лечењу и сређивању приликама у којима живи;
* стара се о извршењу васпитне мере појачаног надзора уз обавезу дневног боравка у установи за васпитање и образовање малолетника;
* доставља суду и јавном тужиоцу за малолетнике извештај о току извршења васпитних мера о чијем се извршењу ради;
* предузима мере из своје надлежности у складу са одредбама Закона о спречавању насиља у породици;
* обавља друге послове утврђене законом;
* Центар у вршењу јавних овлашћења пружа услуге социјалног рада и покреће судске поступке када је законом за то овлашћен;
* праћење и проучавање појава у области социјалне и правне заштите и превентивна делатност.

**ПОЛАЗНЕ ОСНОВЕ ПРОГРАМА**

Годишњи програм рада Центра за социјални рад усклађен је са важећим Законима, Правилником о организацији, нормативима и стандардима рада, Одлукама и прописима који регулишу систем социјалне заштите, друштвеним и економским кретањима у општини, просторном, оганизацијском и кадровском структуром Центра, начелима хуманости и методама стручног рада у вршењу јавних овлашћења. Центар као установа социјалне заштите и као орган старатељства поступа у складу са Законом о социјалној заштити (Сл.гл.24/11) и другим позитивним прописима .

**УСЛОВИ РАДА**

 Центар за социјални рад обавља послове у згради општинске управе. На располагању су нам седам канцеларија, чајна кухиња и службени тоалет. Стручни радници имају сопствене канцеларије. Недостаје простор за пријемну канцеларију и простор у коме би се обаљало виђење деце под контролисаним условима. Сви запослени имају на располагању сопствену рачунарску опрему и адекватно опремљен канцеларијски простор. Потребни су радови на одржавању зграде који подразумевају замену столарије и поправку крова зграде. Локална самоуправа потписала је уговор за реконструкцију термичког омотача објекта са Министарством за унапређење развоја недовољно развијених општина. За реконструкцију министарство је определило 7.917.985,00 динара, а локална самоуправа 2.000.000,00 динара. Такође су одобрена средства од стране Министарства финансија за израду приступне покретне рампе за особе са инвалидитетом, као и за прилагођавање ходника и тоалета за коришћење од стране особа са инвалидитетом и отежаним кретањем. Не постоји особа која је одређена за одржавање хигијене у згради, нити текуће поправке. Такође у власништву Центра за социјални рад је једно путничко возило које олакшава приступ корисницима и хитно и правовремено реаговање стручних радника. Путничко возило је произведено 2007. године. Адекватно се одржава и функционално је, иако не постоји затворен простор за чување возила. Због старости и искориштености возила, као и честих потреба за возилом због обављања хитних интервенција неопходно набавити ново возило. С обзиром на повећање интервенција и повећања предмета у оквиру послова социјалног рада, интезивиране су и теренске посете стручних радника Центра за социјални рад “Опово”. Центар је надлежан за четири места Општине Опово и има у свом власништву један службени аутомобил. Поступајући по степену ризика и приоритета, Центар одлучује о реаговању на пријаве, захтеве и ургентне ситуације, те често долази до ситуације да нема доступно службено возило за обављање других, такође ургентних, неодложних и редовних послова.

 Корисницима којима је потребна услуга центра за социјални рад од суштинске важности је да се та услуга пружи на време. Уколико центар није у могућности да реагује правовремено И изађе на терен последице могу бити и фаталне, нарочито ако је у питању насиље у породици, занемаривање и злостављање деце и старих лица.

 Чест је случај да људи који немају основне потрепштине за живот не могу да се обрате за помоћ сами из разлога што немају довољно новца да плате пут или не знају да постоји таква могућност, или су непокретни… Јако је важно обезбедити свима могућност да приме помоћ стручних радника центра

Да би се то остварило неопходно је да стручни радници имају на располагању превозно средство како би несметано могли да обезбеде приступ свим услугама центра становницима на целој територији општине.

 Како би Центар квалитетније планирао пре свега заштиту и подршку из домена послова социјалног рада, а такође и планирао и одржавао само функционисање установе, у интересу је корисника социјалне заштите на територији општине Опово прибављање службеног возила.

**ЗАПОСЛЕНИ**

|  |  |  |  |  |  |
| --- | --- | --- | --- | --- | --- |
| **Име и презиме** | **Статус ангажовања** | **Радно место** | **Занимање**  | **% анг** | **Извор финансирања** |
| Јелена Бјелица | Уговор о раду на одређено време | Директор | Дипломирани педагог | 100 | МИНРЗС |
| Валентина Стоја Угринов | Уговор о раду на неодређено време | Супервизор | Дипломирани психолог | 50 | МИНРЗС |
| Водитељ случаја | 50 |
| Сања Ђоковић | Уговор о раду на одређено време | Стручни радик | Дипломирани психолог | 100 | МИНРЗС |
| Саша Вујић | Уговор о раду на неодређено време | Водитељ случаја | Мастер политиколог | 100 | МИНРЗС |
| Ана Тешић  | Уговор о раду на неодређено време | Стручни радник на управно правним пословима  | Дипломирани правник | 100 | МИНРЗС |
| Оливера Момчилов | Уговор о раду на неодређено време | Дипломирани економиста за фин. рач. послове | Дипломирани економиста | 100 | МИНРЗС |
| Игор Јовић | Уговор о раду на неодређено време | Технички пословиАдминистративно-технички послови | Дипломирани економиста | 100 | МИНРЗС |
| Магдалена Арнолд Ђерић | Уговор о раду на неодређено време | Водитељ случјаја | Дипломирани психолог | 100 | Локална самоуправа |

**ЗАДАЦИ ЦЕНТРА**

У Центру за социјални рад остварују се Законом о социјалној заштити утврђена права и обезбеђује пружање услуга социјалне заштите. Центар за социјални рад оснива јединица локалне самоуправе. Центар за социјални рад одлучује о остваривању права корисника утврђених Законом о коришћењу услуга социјалне заштите које обезбеђује Република Србија, Аутономна Покрајина и јединица локалне самоуправе и врши друге послове утврђене законом и прописима донетим на основу закона.

Центар за социјални рад, у складу са актима јединице локалне самоуправе, учествује у пословима планирања и развоја социјалне заштите у јединици локалне самоуправе

Будући да је Центар за социјални рад специјализована институција система социјалне заштите која представља базу стручног рада у области социјалне заштите, својим радом задовољава најразличитије потребе грађана у спречавању узрока и отклањању последице социјалних случајева и проблема у општини.

У наредној години Центар ће се бавити питањима социјалне заштите деце и младих, одраслих и старих лица са подручја општине као и праћењем и проучавањем социјалних потреба и проблема, иницирањем и организовањем превентивних активности као и утврђивањем циљева у новом стратешком документу .

Центар обавља делатност, односно послове којима се обезбеђује остваривање права грађана, односно задовољавање њихових потреба утврђених Законом у области социјалне заштите, породично-правне заштите и других делатности у складу са законом.

Иако се број становника смањује, број корисника који користе услуге Центра се повећава. Константан је пораст захтева за остваривање права на новчану социјалну помоћ, а број пријава насиља је у наглом скоку. Уколико узмемо у обзир укупан број радника предвиђених за обављање послова водитеља случаја који је 3,5, можемо закључити да имамо велики организациони проблем који покушавамо да решимо расподелом послова и подршком од стране локалне самоуправе. Постојећи стручни радници су оптерећени, не само бројем предмета, већ и бројем улога које имају у тиму. Један стручни радник је у исто време и супервизор, и водитељ случаја и координатор интерног тима за насиље.

Локална самоуправа је такође финансирала услугу помоћи у кући – геронтодомаћице које су помагале особама у старачким домаћинствима око спремања куће, кувања, набавке хране и лекова, плаћања рачуна.

У току протекле године осим послова помоћи у кући, локална самоуправа финансирала послове личног пратиоца детета. До одлуке о увођењу ове услуге дошло се услед захтева интерресорне комисије која је своје мишљење формирала на основу потребе родитеља да своју децу укључе у друштвени живот заједнице и редовно образовање и спремности локалне самоуправе да изађе у сустрет грађанима. Сматрамо да је потребно повећати број извршилаца на овим пословима.

**САРАДЊА СА ЛОКАЛНОМ СРЕДИНОМ**

Да би Центар за социјални рад могао спроводити интегративни модел социјалне заштите, неопходно је да има унапређену мрежу сарадње и комуникације са локалном заједницом. Ту се првенствено подразумева сарадња са Локалном самоуправом као оснивачем и носиоцем обавеза које проистичу из Закона о социјалној заштити (једнократне новчане помоћи, погребни трошкови, опрема корисника за смештај у установу социјалне заштите или другу породицу, дневне услуге у заједници и др.). Такође наставити сарадњу са МЗ и МК на подручју општине у циљу што ефикаснијег решавања појединачних проблема на терену кроз уочавање и скретање пажње на исти, иницирати кампање за јачање грађанске свести и одговорности за задовољење заједничких потреба као и активно учешће у увођењу нових услуга социјалне заштите. Такође неопходно је развијање свести о потреби сарадње свих институција на локалном нивоу у циљу стварања услова за пружање квалитетних, ефикасних и економичних услуга.

Присутна је сензибилисаност у разумевању потреба за унапређивањем система социјалне заштите на локалном нивоу и у погледу реализације права из области социјалне заштите што је резултирало добром сарадњом између оснивача и ЦСР и заједничким улагањем напора у обезбеђивању материјалних и других могућности за ову делатност.

**ЈАВНОСТ РАДА**

У 2022. години Центар је дужан да обезбеди јавност свог рада и да извештава надлежне државне органе као и надлежни орган локалне самоуправе о свом раду, такође ће се плански наставити са обавештавањем грађана о својим законским обавезама и овлашћењима као и услугама и програмима.Израђен је сајт центра на којем грађани могу да се информишу о услугама центра и добију контакт информације како би могли да контактирају запослене и даље се информишу о својим правима и услугама које се пружају у центру

**ПЛАН СТРУЧНОГ УСАВРШАВАЊА**

За 2022. годину предлажемо да се реализују следећи програми обука на које би се упутили назначени стручни радници Центра за социјални рад Опово:

|  |  |
| --- | --- |
| Назив програма | Стручни радник |
| Обука хранитеља за специјализовано и ургентно хранитељство за одрасле особе са сметњама у менталном и/или интелектуалном функционисању-Специјализовано хранитељство као пут до социјалне инклузије | Саша Вујић |
| „Подршка породици-подршка детету“-подршка биолошким породицама детета на хранитељству |
| Рад са жртвама насиља у породици у центру за социјални рад |
| Организовање конференције случаја за заштиту од насиља у породици | Ана Тешић |
| Насиље у породици и институционална заштита |
| Покретање судског поступка од стране органа старатељства |
| Примена старатељства у центрима за социјални рад-улога, обавезе и одговорности водитеља случаја и правника | Сања Ђоковић |
| Специјализована обука за посредовање између жртве и преступника |
| Ризици, одговорност и правна заштита стручних радника у социјалној заштити |
| Основна обука за медијацију | Магдалена Арнолд Ђерић |
| Интервенције ЦСР у заштити деце од злостављања и занемаривања |
| Превентивни и корективни надзор у заштити права деце у примарној породици |
| Преговарање као начин решавања спорова | Валентина Стоја Угринов |
| Методологија извођења обуке |
| Лично планирање као део индивидуалног плана рада |

**ФИНАНСИЈСКИ ПЛАН ЗА 2022. годину**

|  |  |  |  |
| --- | --- | --- | --- |
| **Економ. Клас.** | **Опис** | **Република 01** | **Општина 07** |
| **4111** | **Плате запослених** | **9 606 000** | **1 181 000** |
| **4121** | **Доприноси за ПИО** | **1 086 000** | **135 000** |
| **4122** | **Доприноси за здравствено** | **495 000** | **61 000** |
| **4131** | **Накнаде у натури – пакетићи** | **15 000** | **20 000** |
| **4141** | **Накнада на терет фондова** | **/** | **1 000** |
| **4143** | **Отпремнине и помоћи** | **/** | **/** |
| **4144** | **Помоћ у лечењу и друге помоћи запосленом** | **/** | **1 000** |
| **4151** | **Нак. трош. зазапослене – превоз** | **116 000** | **272 000** |
| **4212** | **Енергетске услуге** | **1 000** | **1 000** |
| **4213** | **Услугеводовода** | **1 000** | **1 000** |
| **4214** | **Услуге комуникације** | **210 000** | **60 000** |
| **4215** | **Трошкови осигурања** | **50 000** | **20 000** |
| **4221** | **Трошкови службених путовања** | **30 000** | **70 000** |
| **4232** | **Компјутерске услуге** | **110 000** | **612 000** |
| **4233** | **Услуге образовања запослених** | **40 000** | **100 000** |
| **4234** | **Услуге штампе** | **/** | **/** |
| **4235**  | **Поверенипослови и УО** | **/** | **460 000** |
| **4236** | **Услугезаугоститељство** | **20 000** | **70 000** |
| **4237** | **Репрезентације****Поклони за децу на хранитељству** | **96 000** | **103000** |
| **4239** | **Накнаде за рад хранитеља** | **4 554 000** | **/** |
| **4243** | **Медицинске услуге** | **/** | **/** |
| **4249** | **СпецијализованеуслугеСант** | **60 000** | **100 000** |
| **4251** | **Тек.поп. и одржавањезграде** | **20 000** | **80 000** |
| **4252** | **Тек.поп. и одржавање опреме** | **17 000** | **40 000** |
| **4261** | **Административни материјал** | **70 000** | **60 000** |
| **4263** | **Материјал за образовање** | **70 000** | **30 000** |
| **4264** | **Материјал за саобраћај - бензин** | **20 000** | **80 000** |
| **4267** | **Медицински материјал** | **/** | **50 000** |
| **4268** | **Мат. За одржавање хигијене** | **50 000** | **90000** |
| **4269** | **Мат. запосебненамене** | **30 000** | **30 000** |
| **4723** | **Нак. за децу и породицу** | **150 000** | **/** |
| **4729** | **Једнократне помоћи и сахране** | **/** | **2 500 000** |
| **4821** | **Порези** | **10 000** | **/** |
| **4822** | **Таксе** | **5 000** | **/** |
| **4831** | **Казне по решењу судова** | **/** | **1 000** |
| **5122** | **Административнаопрема** | **130 000** | **55 000** |
|  | **УКУПНО** | ***17 063 000*** | ***6 284 000*** |

**Председник управног одбора**

**Марија Попов**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**